

***REPUBLIKA HRVATSKA***

***VUKOVARSKO – SRIJEMSKA ŽUPANIJA***

***OPĆINA TOVARNIK***

***OPĆINSKO VIJEĆE***

***KLASA:021-05/18-06/03***

***URBROJ:2188/12-04-18-1***

# *Tovarnik, 04. svibnja 2018.g.*

***ZAPISNIK***

***sa 7. sjednice Općinskog vijeća Općine Tovarnik održane***

***4. svibnja 2018. godine u Općinskoj vijećnici Općine Tovarnik s početkom u 19,00 sati***

*Nazočni vijećnici:Dubravko Blašković,predsjednik vijeća, Melita Mijić, potpredsjednica*

*Franjo Ćuk, Marta Balić, Dražen Beljo*

*Tatjana Vuko-Pejak,Zlatko Kvesić*

*Klaudija Kolarević, Marijan Filić, Marijan Balić*

*Odsutni vijećnici: Tomislav Ciprić,Josip Dević,Ljiljana Alivojvodić*

*Utvrđena je nazočnost deset vijećnika.*

*Ostali nazočni: Ruža Veselčić-Šijaković,načelnica,Katarina Mađarević, pročelnica*

*Zapisničar: Mirjana Matizović*

*Predsjedavajući Dubravko Blašković, predsjednik Općinskog vijeća pozdravio je nazočne,*

*predložio nadopunu ( točka 3.) i dao na glasovanje sljedeći:*

## *DNEVNI RED*

*1.Usvajanje zapisnika sa 6. sjednice Općinskog vijeća Općine Tovarnik, održane dana*

*28. ožujka 2018.god.*

*2.Prijedlog Odluke o usvajanju Plana gospodarenja otpadom 2018-2024.Općine Tovarnik*

*3.Prijedlog Odluke o koeficijentu za obračun plaće službenika Jedinstvenog upravnog odjela*

*Općine Tovarnik*

*4. Razno*

## AD.1.

*Predsjedavajući daje na raspravu i usvajanje zapisnik sa 6. Sjednice Općinskog vijeća održane dana 28.03.2018.godine.*

*Primjedbu daje potpredsjednica vijećnica Melita Mijić, a odnosi se na slijedeće:*

*Točka 4.*

*Nakon Izvješća Zamjenika načelnika policije, Marka Andabak o radu PP Tovarnik za riječ se javila vijećnica Melita Mijić.*

*U zapisniku stoji da je vijećnica Mijić tražila da se semafor na ulazu u naselje ( kod škole) premjesti na sam ulaz u naselje Tovarnik.*

*Naglašava da je tražila iznalaženje rješenja kako bi se kamioni i ostala vozila mogli zaustaviti Ispred samog semafora, a ne da se semafor premjesti.*

*Primjedba je uvažena.*

*Kako primjedbi više nije bilo, predsjedavajući daje zapisnik sa 6. Sjednice na usvajanje.*

*4 vijećnika je glasovalo za usvajanje zapisnika a 6 vijećnika protiv.*

***Konstatira se da Zapisnik sa 6. Sjednice Općinskog vijeća Općine Tovarnik održane dana 28. ožujka 2018. NIJE USVOJEN.***

***AD.2.***

*Pod drugom točkom Prijedlog Odluke o usvajanju Plana gospodarenja otpadom 2018-2024.*

*Općine Tovarnik, predsjedavajući daje riječ načelnici Općine Tovarnik.*

*Plan gospodarenja otpadom Općine Tovarnik, osnovni je dokument o gospodarenju otpadom za razdoblje 2018-2024 godine.Usklađen je sa strategijom gospodarenja otpadom, Planom gospodarenja otpadom RH Nacionalnom strategijom zaštite okoliša, Uredbom o gospodarenju komunalnim otpadom, Odlukom o implementaciji Plana gospodarenja otpadom RH za razdoblje 2018-2022.godine kao i programima zaštite okoliša.*

*Predsjedavajući daje prijedlog na usvajanje.*

***Općinsko vijeće donosi:***

***Odluku o usvajanju Plana gospodarenja otpadom Općine Tovarnik za razdoblje 2018 – 2024.***

*Odluka donesena j e d n o g l a s n o.*

*10 vijećnika je glasovalo ZA.*

***AD.3.***

*Pod trećom točkom Prijedlog Odluke o koeficijentu za obračun plaće službenika Jedinstvenog upravnog odjela Općine Tovarnik, predsjedavajući daje riječ načelnici Općine Tovarnik.*

*Prijedlog se odnosi na koeficijente za obračun plaće službenika u JUO Općine Tovarnik za privremena radna mjesta:viši referent – voditelj na projektu Zaželi ( koeficijent 5,02) i referent – asistent na projektu Zaželi ( koeficijent 2,73).*

*Predsjedavajući daje prijedlog na raspravu i usvajanje.*

***Općinsko vijeće donosi:***

***Odluku o koeficijentu za obračun plaće službenika Jedinstvenog upravnog odjela Općine Tovarnik.***

*Odluka donesena j e d n o g l a s n o.*

*10 vijećnika je glasovalo ZA.*

***AD.4. RAZNO***

***Izvjestitelj:Dubravko Blašković, predsjednik Općinskog vijeća***

***1.Spomen kuća Antuna Gustava Matoša u Tovarniku***

*Na sastanku kojem su nazočili predstavnici Općine Tovarnik, načelnica, zamjenik načelnice predsjednik Opć.vijeća i predsjednik Društva A.G.Matoš, (ujedno i voditelj Projekta*

*Izgradnja spomen kuće A.G.Matoša u Tovarniku) Željko Anić, ponudio je dvije opcije:*

*- Da Općina Tovarnik posudi Društvu 400 – 500 tisuća kuna , kako bi mogli vratiti dug i nastaviti normalno raditi, a Općini će sredstva vratiti kad budu mogli ( za 2 – 3 godine)*

*- Da Općina Tovarnik isplati Društvu 1.500,000,00 kuna kao naknadu za ideju i do sada uloženi trud, a zauzvrat će se Društvo povući iz Projekta i dati Spomen kuću Općini.*

*Načelnica, zamjenik načelnice i predsjednik Opć. vijeća smatraju da opcije nisu prihvatljive.*

*Ova problematika je također bila na Dnevnom redu sastanka Odbora za kulturu Općine Tovarnik.*

*Predsjednik i članovi Odbora također smatraju da opcije nisu prihvatljive.*

***2. PROVEDBA ZAKONA O POLJOPRIVREDNOM ZEMLJIŠTU***

*U nastavku sjednice , predsjednik Općinskog vijeća, informirao je nazočne o provedbi Zakona o poljoprivrednom zemljištu , točnije Natječaju koji će uskoro biti proveden.*

*Sjednica je završila s radom u 19,30 sati.*

*Zapisničar Predsjednik Općinskog vijeća*

*Mirjana Matizović Dubravko Blašković*